Συντεταγμένες: 53°26′38″N 14°32′14″E﻿ / ﻿53.44389°N 14.53722°E﻿ / 53.44389; 14.53722

Η **Φιλαρμονική του Στσέτσιν «Μιετσίσουαφ Καρουόβιτς»** (πολωνικά: Filharmonia im. Mieczysława Karłowicza‎‎), απλά γνωστή ως **Φιλαρμονική του Στσέτσιν**, είναι φιλαρμονική ορχήστρα της πόλης Στσέτσιν της Πολωνίας, η οποία ιδρύθηκε το 1948. Το 2015, το νέο κτίριο της φιλαρμονικής τιμήθηκε με το Βραβείο Σύγχρονης Αρχιτεκτονικής της Ευρωπαϊκής Ένωσης.

Ιστορία
-------

Η πρώτη συναυλία υπό τη διεύθυνση του Φελίτσιαν Λασότα πραγματοποιήθηκε στις 25 Οκτωβρίου 1948. Το 1958, η Φιλαρμονική πήρε το όνομά της από τον διάσημο Πολωνό κλασικό συνθέτη και διευθυντή ορχήστρας, Μιετσίσουαφ Καρουόβιτς (1876-1909). Μέχρι το 2014, η Φιλαρμονική βρισκόταν στις αίθουσες αντιπροσωπείας του Δημοτικού Γραφείου, στην Πλατεία Εσωτερικού Στρατού. Από τις 14 Σεπτεμβρίου 2014, η νέα έδρα της Φιλαρμονικής είναι ένα κτίριο στην οδό Μαουοπόλσκα (Małopolska) 48, σχεδιασμένο από το Studio Barozzi Veiga της Βαρκελώνης.

Ο χώρος μουσικής καλύπτει μια έκταση 13.000 τετραγωνικών μέτρων και περιλαμβάνει μια κύρια αίθουσα συναυλιών με 1.000 θέσεις για τους θεατές της συναυλίας, καθώς και μια μικρότερη αίθουσα χωρητικότητας 200 θεατών και μια σειρά από αίθουσες συνεδριάσεων. Το χαρακτηριστικό σχήμα πάγου της φιλαρμονικής και η ημιδιαφανής πρόσοψη με ραβδώσεις από γυαλί, που δίνει στο κτίριο μια λευκή λάμψη τη νύχτα, έχει γίνει ένα νέο σύμβολο της πόλης και έχει λάβει πολλά αρχιτεκτονικά βραβεία, όπως το Πρώτο Βραβείο στο διάσημο διαγωνισμό Eurobuild Awards 2014, στην κατηγορία Αρχιτεκτονικό Σχέδιο της Χρονιάς  Το 2014, ο εξέχων Πολωνός συνθέτης Κσίστοφ Πεντερέτσκι, συνέθεσε ειδικά μια φανφάρα για την επίσημη τελετή έναρξης του νέου κτιρίου και ερμηνεύτηκε από τη Φιλαρμονική Ορχήστρα του Στσέτσιν.

Εικόνες
-------

* Szczecin Philharmonic Hall, view from plac SolidarnościΑίθουσα Φιλαρμονικής του Στσέτσιν, άποψη από την Πλατεία Αλληλεγγύης.
* Szczecin Philharmonic Hall, view from plac SolidarnościΑίθουσα Φιλαρμονικής του Στσέτσιν, άποψη από ψηλά.
* The new building, 48 Małopolska Street, side view from Hołd Pruski SquareΤο νέο κτίριο, οδός Μαουοπόλσκα 48, πλευρική όψη από την Πλατεία Προύσκι.
* The entrance to the old building of Szczecin Philharmonic, Armii Krajowej SquareΗ είσοδος στο παλιό κτίριο της Φιλαρμονικής του Στσέτσιν, Πλατεία Εσωτερικού Στρατού.
* The interior of the new buildingΕσωτερικό του νέου κτιρίου.
* The main hall of Szczecin PhilharmonicΗ κεντρική αίθουσα της Φιλαρμονικής του Στσέτσιν.
* The interior of Szczecin Philharmonic HallΤο εσωτερικό της Αίθουσας Φιλαρμονικής του Στσέτσιν.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φιλαρμονική του Στσέτσιν «Μιετσίσουαφ Καρουόβιτς»** |

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 78842. Ανακτήθηκε στις 30  Ιουλίου 2018.
2. ↑  Szczecin Philharmonic, homepage. (αγγλικά)
3. ↑  Filharmonia Szczecińska. Oryginalna siedziba filharmonii w Szczecinie
4. ↑  Barozzi Veiga
5. ↑  «Translucent glass concert hall designed by Barozzi Veiga with a jagged roofline». 2014-12-18.. Ανακτήθηκε στις 2017-05-13.
6. ↑  «Szczecin Philharmonic the building».. Ανακτήθηκε στις 2017-05-13.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 301229208
* MusicBrainz: 2cd3e06d-5c33-469f-8081-49d4d6880749

 |

 |